 Tusaale ahaan; 17kii hal-door ee bishii Shanaad 1991kii shirkii ay magaalada Burco ku yeesheen ku goaamiyey la soo noqoshada madax bannaanida Somaliland, waxa ay ka fursan waayeen in lixdii qodob ee ay soo saareen oo noqday tiirarka ay Somaliland ku taagan tahay, ay ku daraan mid odhanaya, In golayaasha ururka SNM oo markaa talada hayayey iyo kuwa dawladda La soo dhisi doono si caddaalad ah loogu qaybiyo beelaha woqooyi Waxaa xiiso gaar ah leh, in wax-garadkaas metelayey beelaha Somaliland ay garwaaqsadeen in aanay dawladnimo suurtogal noqon karin haddii aanay beelaha ku wada nooli dhib iyo dheef wadaag u noqon, oo aanay si cadaalad ah uga wada muuqan talada iyo hoggaanka dalka, waana sababta ay xataa uga horumariyeen u magac bixintii jamhuuriyadda cusub. 